Poštovani,  
  
U sklopu projekta „Oblak znanja za otok mogućnosti“ financiranog iz Europskog socijalnog fonda, koji provodi Katus d.o.o. u partnerstvu s udrugom Novi otok i LAG-om 5, u tijeku su prijave za besplatne programe osposobljavanja, prekvalifikacije i usavršavanja.   
Ukoliko ste nezaposlena osoba, možete se prijaviti za:

* **program osposobljavanja za jednostavne poslove u zanimanju kuhar/kuharica**
* **program osposobljavanja za poslove sobara/sobarice**

Edukacije se sastoje od teorijskog i praktičnog dijela, a izvode ih predavači [Učilišta Virtus](https://lag5.us3.list-manage.com/track/click?u=c2ea6255e95561e2901ff0074&id=517981dda3&e=adb01ff26c), ustanove za obrazovanje odraslih iz Splita. Svaka edukacija započinje teorijskom nastavom koja će se održati online, dok se praktični dio planira ovisno o razvoju epidemiološke situacije. Prijave i informacije vrše se putem e-maila [oblakznanja079@gmail.com](mailto:oblakznanja079@gmail.com).  
   
Pozivamo zainteresirane nezaposlene osobe da se čim prije prijave, budući da je broj raspoloživih mjesta u grupama ograničen. Točni termini početka online nastave će biti objavljeni čim se grupe popune. Ističemo da će svi polaznici po uspješnom okončanju programa osposobljavanja dobiti odgovarajuća uvjerenja koja se upisuju u radnu knjižicu, te da su ove edukacije besplatne za polaznike.

Projekt "Oblak znanja za otok mogućnosti" financiran je iz Europskog socijalnog fonda, operativnog programa „Učinkoviti ljudski potencijali 2014-2020“. Cilj projekta je osposobljavanje nezaposlenih osoba za stjecanje tržišno potrebnih kompetencija za najtraženija zanimanja u Dubrovačko-neretvanskoj županiji, koje će im olakšati zapošljavanje odnosno povećati konkurentnost na tržištu rada.  
   
Više informacija na [https://www.oblakznanja.eu/](https://lag5.us3.list-manage.com/track/click?u=c2ea6255e95561e2901ff0074&id=b119dadcc8&e=adb01ff26c)

Kontakti: tel: 099 200 4470, e-mail: [oblakznanja079@gmail.com](mailto:oblakznanja079@gmail.com)